Neuvoston asetus (ETY) N:o 1928/87, annettu 2 päivänä heinäkuuta 1987, hedelmä- ja vihannesjalostealan yhteisestä markkinajärjestelystä annetun asetuksen (ETY) N:o 426/86 muuttamisesta



Virallinen lehti nro L 183 , 03/07/1987 s. 0032 - 0032

Suomenk. erityispainos Alue 3 Nide 23 s. 0231

Ruotsink. erityispainos Alue 3 Nide 23 s. 0231



NEUVOSTON ASETUS (ETY) N:o 1928/87, annettu 2 päivänä heinäkuuta 1987, hedelmä- ja vihannesjalostealan yhteisestä markkinajärjestelystä annetun asetuksen (ETY) N:o 426/86 muuttamisesta EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 43 artiklan, ottaa huomioon komission ehdotuksen(), ottaa huomioon Euroopan parlamentin lausunnon(), ottaa huomioon talous- ja sosiaalikomitean lausunnon(), sekä katsoo, että tomaattien markkinoiden ominaispiirteet huomioon ottaen olisi kannustettava tuottaja- ja jalostajaryhmittymiä tekemään asetuksen (ETY) N:o 426/86(), sellaisena kuin se on muutettuna asetuksella (ETY) N:o 1838/86(), 3 artiklan 1 kohdassa tarkoitettuja sopimuksia, koska näillä sopimuksilla voidaan edistää yhteisen markkinajärjestelyn tavoitteiden toteutumista, erityisesti jalostettaviksi tarkoitettujen tomaattien tuotantomäärien paremman hallinnan ja sopimusten tomaattien tuottajille varmistamien menekkimahdollisuuksien avulla, yksi tuottajajärjestön tavoitteista on edistää tarjonnan keskittymistä; jos jalostajat tekevät sopimuksia tuottajajärjestön kanssa, jokainen sopimus voisi kattaa huomattavia määriä, ja näiden tuottajajärjestöjen kanssa huomattavista tuoreiden tomaattien määristä sopimuksia tehneille jalostajille on myönnettävä palkkio; Espanjan ja Portugalin osalta nämä määrät on arvioitava erityisen prosenttimäärän mukaan, ottaen huomioon tuottajaryhmittymien ja -yhdistysten vielä rajallinen asema näissä kahdessa jäsenvaltiossa; tämä palkkio myönnetään, jos jalostaja on hankkinut koko sopimuksissa määritellyn määrän, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 426/86 3 artiklaan kohta seuraavasti: "1 a. Jos tuoreita tomaatteja koskevat 1 kohdassa tarkoitetut sopimukset on tehty yhtäältä jalostajan tai jalostajayhdistyksen taikka näiden ryhmittymien liiton ja toisaalta hyväksytyn tuottajayhdistyksen tai näiden ryhmittymien liiton välillä, jalostaja on oikeutettu palkkioon, joka on kaksi prosenttia tuotantotuesta, jota maksetaan kyseisen sopimuksen mukaisesti toimitetuista tuoreista tomaateista valmistettujen valmiiden tuotteiden määrälle. Palkkio maksetaan ainoastaan, jos jalostaja tai jalostajaryhmittymien yhdistys taikka liitto on hankkinut kyseisten sopimusten käsittämän koko määrän tuoreita tomaatteja ja jos kyseisen jalostajan jalostamien tomaattien koko määrä sopimuksessa vastaa vähintään tiettyä merkittävää prosenttimäärää. Espanjalle voidaan lähentymisen todentamisvaiheen aikana ja Portugalille ensimmäisen vaiheen aikana vahvistaa erityinen prosenttimäärä. Nämä prosenttimäärät vahvistetaan 3 kohdassa tarkoitettua menettelyä noudattaen." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 2 päivänä heinäkuuta 1987. Neuvoston puolesta Puheenjohtaja K. E. TYGESEN () EYVL N:o C 89, 3.4.1987, s. 62 () EYVL N:o C 156, 15.6.1987 () EYVL N:o C 150, 9.6.1987, s. 8 () EYVL N:o L 49, 22.2.1986, s. 1 () EYVL N:o L 159, 14.6.1986, s. 1